एटीवीएम का बटन दबाएं, रुपए डालें, निकल जाएगी रेल टिकट
नएवर्ष में अप्रैल से अनारक्षित टिकट लेने वालों के लिए रेलवे सौगात के रूप में धनबाद स्टेशन पर ऑटोमेटिक टिकट वेंडिंग मशीन (एटीवीएम) लगाने जा रही है। इसमें रुपए सिक्का डाल कर यात्री अपने गंतव्य स्टेशन की टिकट निकाल सकते हैं। इसके अलावा स्मार्ट कार्ड की भी सुविधा रहेगी, जो स्वैप कर टिकट निकालेंगे। जिस यात्री को टिकट निकालने में असुविधा होगी और जो अशिक्षित होंगे, उनके लिए बाकायदा वाणिज्य विभाग की ओर से एक रेलकर्मी को तैनात किया जाएगा, जो यात्रियों की मदद करेंगे। वहां पर कर्मचारी की 24 घंटे तैनाती की जाएगी।
इस तरह निकलेगी एटीवीएम से टिकट
रेलवेके अनुसार एटीवीएम चलाना बहुत ही आसान है। मशीन के स्क्रीन में स्टेशन का नाम अंकित रहेगा। यात्रियों को जिस स्टेशन से गंतव्य तक जाना होगा, उक्त स्टेशन का नाम मशीन में फीड करेंगे। इसके बाद मशीन स्टेशन का किराया बताएगी। फिर किराया भरने रुपए डालने के बाद पलक झपकते ही मशीन से टिकट निकल जाएगी। अगर आप कार्ड का इस्तेमाल करते हैं, तो स्वैप से टिकट निकालेंगे। कार्ड वाणिज्य विभाग की ओर से बनाया जाएगा। कार्ड में जितना रुपए चाहें, चार्ज करा सकते हैं। विभाग बाकी लोगों को रुपए सिक्का डाल कर टिकट निकालना होगा। अगर टिकट रद्द करानी है, तो टिकट बुक कराने के दो घंटे के भीतर कैंसिल कराना होगा। हालांकि यात्री को एटीवीएम से रुपए नहीं मिलेगा। मशीन से वाउचर मिलेगा, जो साधारण टिकट काउंटर पर देने के बाद रुपए मिल जाएंगे। फिल एटीवीएम को धनबाद रेल मंडल में सिर्फ धनबाद स्टेशन पर ही लगाने की योजना है।
रेलवे ने काउंटर पर भीड़ और धक्का-मुक्की के कारण यात्रियों की सुविधा के लिए देश में 5000 ऑटोमेटिक वेंडिंग टिकट मशीन लगा रही है। दिल्ली समेत कई बड़े स्टेशनों पर एटीवीएम लग चुकी है। अन्य जगहों पर मशीन लगाने की प्रक्रिया शुरू कर दी गई है। रेल मंत्रालय ने पूर्व मध्य रेलवे हाजीपुर मुख्यालय के महाप्रबंधक को पत्र भेज कर धनबाद समेत अन्य बड़े स्टेशनों पर एटीवीएम लगाने का निर्देश दिया है। जीएम के निर्देश पर वाणिज्य विभाग की ओर से शीघ्र ही टेंडर निकाला जाएगा। फिर धनबाद समेत विभिन्न जोन के स्टेशनों पर मशीन लग जाएगी। मशीन लगने के बाद काउंटर पर भी भीड़ कम हो जाएगी। मशीन लगाने वाली टीम हाजीपुर मुख्यालय से आकर धनबाद स्टेशन पर सर्वे कर स्थान चिन्हित कर चुकी है। मार्च तक चार मशीन लग जाएगी और ट्रायल के बाद अप्रैल से टिकट मिलनी शुरू हो जाएगी।
hin_Deva hin_Deva hin_Deva hin_Deva hin_Deva